
CONSILIUL JUDEŢEAN

HOTĂRÂRE

privind aprobarea Listei de repartizare a locuințelor destinate închirierii tinerilor specialiști din sănătate, construite de 
Agenția Națională pentru Locuințe
Consiliul Judeţean Bistriţa-Năsăud, întrunit în şedinţă extraordinară în data de 12.04.2019, în prezența a 28 de consilieri judeţeni;


Având în vedere:

· Expunerea de Motive nr.IX/6630 din 11.04.2019 a Preşedintelui Consiliului Judeţean Bistriţa-Năsăud;
· raportul comun nr.II/6631 din 11.04.2019 al Direcției economice și Direcției administrație locală din cadrul Consiliului Judeţean Bistriţa-Năsăud;
· Protocolul de predare-primire a obiectivului de investiții “Locuințe destinate închirierii tinerilor specialiști din sănătate”, nr.119 din 11.04.2019 încheiat între Agenția Națională pentru Locuințe și Județul Bistrița-Năsăud, înregistrat la Consiliul Județean Bistrița-Năsăud cu nr.II/6687 din 11.04.2019;
· Procesul-verbal al Comisiei de analiză a cererilor pentru închirierea locuințelor tinerilor specialiști din sănătate nr.IIC/6614 din 11.04.2019;

· prevederile art.7^1 alin.(6), art.8 alin.(1)-(3) și art.23 din Legea nr.152/1998 privind înființarea Agenției Naționale pentru Locuințe, republicată, cu modificările și completările ulterioare;
· prevederile art.3 alin.(2)-(4), art.14 alin.(7), art.15 alin.(5)-(8), art.19^1 din Anexa la Hotărârea Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind înființarea Agenției Naționale pentru Locuințe, cu modificările și completările ulterioare;
· prevederile Hotărârii Consiliului Județean Bistrița-Năsăud nr.105/2018 pentru aprobarea Regulamentului privind cadrul, modalitatea de analiză și soluționare a cererilor de repartizare a locuințelor construite de Agenția Națională pentru Locuințe, destinate închirierii tinerilor specialiști din sănătate, administrarea, exploatarea și închirierea acestora;

· prevederile Hotărârii Consiliului Județean Bistrița-Năsăud nr.147/2018 privind aprobarea Listei de prioritate pentru repartizarea locuințelor A.N.L. tinerilor specialiști din sănătate;
- raportul nr.IA/6729 din 12.04.2019 al Comisiei economice;

- raportul nr.IA/6723 din 12.04.2019 al Comisiei de administrație;
- raportul nr.IA/6725 din 12.04.2019 al Comisiei de cultură.
În temeiul prevederilor art.91 alin.(1) lit.f), art.98 și art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1 (1) Se aprobă Lista de repartizare a locuințelor destinate închirierii tinerilor specialiști din sănătate, construite de Agenția Națională pentru Locuințe, conform Anexei care face parte integrantă din prezenta hotărâre. 
        (2) Lista aprobată la alin.(1) poate fi contestată în termen de 7 zile de la publicarea pe site-ul Consiliului Județean Bistrița-Năsăud www.portalbn.ro. Contestațiile sunt adresate Președintelui Consiliului Județean Bistrița-Năsăud și se depun la registratura instituției.
Art.2 Prezenta hotărâre a fost adoptată cu un număr 27 de voturi "pentru'' și 1 consilier județean nu a votat.
        Art.3 Prezenta hotărâre se aduce la cunoștință publică prin afișare la sediul Consiliului Județean Bistrița-Năsăud și publicare pe site-ul instituției www.portalbn.ro.
Art.4 Cu ducerea la îndeplinire a prevederilor prezentei hotărâri se încredințează Direcția economică, Direcția administrație locală și Arhitectul șef.

Art.5 Prezenta hotărâre se comunică de către Serviciul juridic cu:


    - Direcția economică;


    - Direcția administrație locală;

            - Arhitectul șef;

            - Direcția de Sănătate Publică Bistrița-Năsăud;

            - Instituția Prefectului - județul Bistrița-Năsud;
                 PREȘEDINTE,                                      Contrasemnează,
        EMIL RADU MOLDOVAN                      SECRETARUL JUDEŢULUI,
   MICA OPREA
Nr.23
Din 12.04.2019

